
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број:612-00-00410/2015-06
08.07.2016. године
Б е о г р а д
	



[bookmark: _GoBack]На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10, 93/12, 99/14, 45/15, 68/15) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 08.07.2016. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да ДРЖАВНИ УНИВЕРЗИТЕТ У НОВОМ ПАЗАРУ са     седиштем у улици Вука Караџића б.б., НОВИ ПАЗАР, ПИБ: 104682222, Матични број: 17663640,  испуњава прописане стандарде за акредитацију студијског програма  Основне академске студије - ПСИХОЛОГИЈА у оквиру поља друштвено-хуманистичких наука и то за 30 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ДРЖАВНИ УНИВЕРЗИТЕТ У НОВОМ ПАЗАРУ    са седиштем у улици Вука Караџића б.б., НОВИ ПАЗАР, једана 27.03.2015.године поднела захтев за акредитацију студијског програма Основне академске студије - ПСИХОЛОГИЈА у оквиру поља друштвено-хуманистичких наука под бројем          612-00-00410/2015-06. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ДРЖАВНИ УНИВЕРЗИТЕТ У НОВОМ ПАЗАРУ и предлог одлуке, достављени су Комисији за акредитацију и проверу квалитета.
Предложени студијски програм ОАС ПСИХОЛОГИЈА припада Образовно-научном пољу Друштвено-хуманистичке науке и области Психолошких наука. Предложено звање Дипломирани психолог у складу је са Листом звања НСВО.
Дужина студија од четири године (8 семестара) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240. Планирани број студената који ће се уписати на овај студијски програм је 30. Установа је документовала да је програм прихваћен од стране Сената Универзитета, Одлуком бр. 4712/14-09 од 19.11.2014. године.

Основни квантитативни подаци о програму су:
1. Просечан број часова активне наставе недељно по години
	предавања + вежбе + ДОН ( + ОСТ ) = укупно,  ЕСПБ

	     10.00 +   9.00 +  0.00( +  0.00) = 19.00, 30.00

	     11.00 +  10.00 +  0.00( +  0.00) = 21.00, 30.00

	     11.00 +   9.00 +  0.00( +  0.00) = 20.00, 30.00

	     10.00 +  10.00 +  0.00( +  0.00) = 20.00, 30.00

	     10.00 +  10.00 +  0.00( +  0.00) = 20.00, 30.00

	     10.00 +  10.00 +  0.00( +  0.00) = 20.00, 30.00

	     11.00 +   9.00 +  1.00( +  0.00) = 21.00, 30.00

	     11.00 +   8.00 +  0.00( +  0.00) = 19.00, 30.00



Просечан број часова активне наставе недељно
            10.50 + 9.375 + 0.125( +  0.00) = 20.00, 30.00

1. Проценти предмета по категоријама  за ОАС и ОСС програме	
	Академско-општеобразовни
	15,42%

	Теоријско-методолошки
	18,33%

	Научно-стручни
	33,75%

	Стручно-апликативни
	32,50%



1. Проценат изборности на програму= 20,83% 

1. Број наставника на студијском програму = 16 
Број наставника са пуним радним временом = 12
Број наставника са непуним радним временом = 0
	Број наставника ангажованих по уговору = 4
1. Број сарадника на студијском програму = 8 
Број сарадника са пуним радним временом = 8  
Број сарадника са непуним радним временом = 0
1. Просечно оптерећење наставника на програму= 2,625
1. Просечно оптерећење наставника на установи= 5,82 
1. Просечно оптерећење сарадника на програму= 4,75  
1. Просечно оптерећење сарадника на установи =7,95   
1. Проценат наставе на програму коју држе наставници са пуним радним временом= 72,02%  
1. Број библиотечких јединица релевантних за студијски програм = 148 
1. Број уџбеника = 65 (Табела 10.4) и 71 додатни литературни извор
1. Укупан број акредитованих студената = 3002
1. Минимални број квадрата бруто простора у установи = 6004 м2
1. Простор за извођење наставе на програму = 3597м2
1. Бруто простор у установи = 16.314 м2
1. Просечан бруто простор по студенту= 7073,00 / 1190 = 5,43 м2 по студенту

Сврха студијског програма је оспособљавање дипломираних психолога за рад, као и за наставак академског и стручног образовања на мастер академским студијама,  што је у складу је са задацима и циљевима Установе. На овом нивоу студија нагласак је стављен на образовање компетентних и друштвено одговорних стручњака, који ће бити свестрано оспособљени за рад у образовно васпитним институцијама, у социјалној заштити, у радним организацијама, у организацијама које се баве превенцијом, заштитом и терапијом физичког и менталног здравља.
Студијски програм има јасно дефинисане циљеве. Циљеви студијског програма су усмерени на стицање вештина и специфичних знања у складу са савременим трендовима везаним за студије Психологије на нивоу основних академских студија.
	По завршетку основних академских студија психологије очекује се да студент развије пре свега професионалне компетенције потребне за рад психолога и да се оспособи да стечена знања и вештине примени у пракси, али и да стекне компетенције у комуникацији, истраживањима, образовном раду итд. Приложен је образац Додатка дипломи, чији је садржај у складу са прописима.
Студијски програм ПСИХОЛОГИЈА базира се на савременим сазнањима и достигнућима психолошке теорије и праксе водећих домаћих и европских универзитетских центара. Основне академске студије се одвијају кроз 4 године школовања. Студијски програм има 38 обавезних предмета и 20 изборних предмета, од којих студенти бирају 10. 
У структури студијских програма на основним академских студијама заступљене су следеће групе предмета у односу на укупан број ЕСПБ бодова: АО – академско-општеобразовни: 15,4%, ТМ – теоријско-методолошки: 18.33%, НС – научно-стручни: 33,75%, СА – стручно-апликативни: 32,50%. проценат изборности је 20,83%. 
У књизи предмета сви предмети су презентовани јединственом методологијом која обухвата назив предмета, наставнике на предмету, статус и број ЕСПБ, као и услов за полагање предмета. Сваки предмет има циљ са очекиваним исходима, знањима и компетенцијама, садржај са часовима предавања и вежби према унапред опредељеном броју, као и методе извођења наставе. Литература која је наведена је углавном савремена. Часови активне наставе су организовани кроз предавања и вежбе. Оцена знања се формира кроз бодовање предиспитних обавеза и завршног испита.
Студијски програм је усклађен са акредитованим иностраним програмима на следећим високошколским установама: 1. Факултет за психологију, Универзитет Севиља, Шпанија (Faculty of Psychology, University of Seville, Spain). 2. Одељење за психологију Универзитета у Единбургу, Велика Британија (Psychology Department, The University of Edinburgh) и 3. Одељење за психологију, Факултет уметности, Универзитет у Љубљани (Department of Psychology, Faculty of Arts, University of Ljubljana). 
Установа је Статутом утврдила да кандидати који конкуришу за упис у прву годину свих програма основних академских студија полажу пријемни испит, који обухвата проверу знања из области психологије, као и тест опште информисаности. Критеријум за рангирање пријављених кандидата је број бодова освојених на тесту (максимално 60) и успех из средње школе (максимално 40). Установа је планирала упис 30 студената у прву годину студија, што је у складу са њеним кадровским и просторним могућностима.
Студенти полагањем сваког испита стичу одређени број ЕСПБ бодова. У књизи предмета, у делу који се односи на оцену знања, студенти добијају укупно 100 поена за две врсте активности: предиспитне обавезе  и завршни испит. Предвиђени број предиспитних поена код разних предмета креће се од 30 до 60, а испитних поена од 40 до 70, што се налази у оквиру граница предвиђених Законом и стандардима.
Укупан број наставника који  учествује у извођењу наставе на основним академским студијама психологије је 16, од којих је 12 наставника запослено са пуним радним временом, а 4 наставника су ангажована по уговору. Просечно оптерећење наставника на студијском програму по електронском обрасцу је 2,625 часова недељно, а у Установи 5,82 часова недељно. У извођењу наставе на студијском програму учествује 8 сарадника, који су запослени у Установи са пуним радним временом. Према подацима из електронског обрасца, просечно оптерећење сарадника на студијском програму је 4,75 часа недељно, а у Установи 7,95 часова недељно. Подаци о наставницима су приказани у картонима наставника и сарадника, електронском обрасцу и Таб. 9.2. и 9.4, а приложене су и радне књижице, односно уговори и сагласности за ангажоване наставнике и сараднике.
Установа располаже простором од 16314 м2 од чега је 5551 м2 простор за извођење наставе, што за укупно 3002 студента на свим студијским програмима износи 5,43 м2  бруто простора  по студенту. 
У оквиру простора за извођење наставе студентима су на располагању: 3 амфитеатара, 60 учионица, 5 рачунарских лабораторија и библиотека са читаоницом, што задовољава захтеве стандарда. 
Установа је опремљена рачунарима са приступом интернету. Државни универзитет у Новом Пазару је члан КОБСОН конзоцијума и има приступ домаћим и страним књигама и часописима преко КОБСОН мреже.
Установа је приложила листу од 148 библиотечке јединице релевантне за студијски програм, 65 уџбеника и 71 додатни литературни извор, а сви обавезни предмети су покривени уџбеницима, од којих је само један написао предметни наставник. 
Установа је увела систем квалитета и усвојила Политику обезбеђења квалитета, која разрађује принципе контроле и унапређивања квалитета. Обезбеђено је учешће студената у Кoмисији за квалитет која има 7 чланова,од којих је један студент. Контрола квалитета студијског програма спроводи се редовно и систематично путем самовредновања и спољашњом провером квалитета. Процедура контроле квалитета наставе укључује контролу одржавања наставе, квалитета садржаја и метода наставе и резултата наставе. Анкетирање студената се изводи у задњој недељи сваког семестра за предмете из тог семестра. У складу са новим тенденцијама у развоју и контроли квалитета, Универзитет је 2010. године, оформио и Центар за обезбеђење квалитета.
Поткомисија на основу увида у документацију установе и извештаја рецензената, утврдила је да студијски програм испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, предлаже Комисији да донесе решење о акредитацији.
Имајући у виду предлог поткомисије, заснован на испуњености стандардаза акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Kомисија за акредитацију и проверу квалитета, утврдила је да високошколска установа ДРЖАВНИ УНИВЕРЗИТЕТ У НОВОМ ПАЗАРУ за студијски програм  Основне академске студије - ПСИХОЛОГИЈА у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]ДРЖАВНИ УНИВЕРЗИТЕТ У НОВОМ ПАЗАРУ са седиштем у улици    Вука Караџића б.б., НОВИ ПАЗАР, ПИБ: 104682222, Матични број: 17663640,  испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма  Основне академске студије - ПСИХОЛОГИЈА у оквиру поља друштвено-хуманистичких наука и то за 30 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10, 93/12, 99/14, 45/15, 68/15).

